 Урок бацæттæ кодта   18-æм скъолайы ахуыргæнæг  Дзгойты Зинаидæ. 
Урочы темæ: «Адæймаг æмæ æрдз» Хуыгаты Сергейы радзырд «Зокъотæ»-м гæсгæ.
Урочы нысантæ:

    1. Скъоладзаутæн  бамбарын кæнын адæймаг æмæ æрдзы хæстæгдзинад.

    2. Скъоладзауты ахуыр кæнын текстæн анализ кæнын.

    3. Ахыурдзаутæм  æвзæрын кæнын уарзæгой, аудыны цæстынгас æрдзмæ.

    Эпиграф.   Æрдз нæ дарæг, не сфæлдисæг.

                       Зæхх æрдзæн йæ мад у, хур та-йæ фыд.

                       Зæххы фарн адæмы фарн у.

    Кусæн æрмæг.  (Компьютерон презентации урокмæ).
    Урочы цыд. Проблемон уавар.
      Дуар æрбахостæуыд. Къласмæ æрбахызт лæппу æд чыргъæд.

  -Уæ бон хорз уæд.

  -Æгас цу.

    -Мæнæ уын хъæдгæс  хъæды лæвæрттæй æрбарвыста. Амæй, размæ,дам,мын тынг баххуыс кодтой, хус къалиутæй, дам, ссыгъдæг кодтой  хъæд (чыргъæд дæтты ахуыргæнæгмæ
   -Мæнæ дзы цас бæркад ис! Уый дын æнгузтæ, тæрсытæ, дзæбæхгæнæн кæрдæджытæ. Мæнæ 
   зокъотæ дæр. Мæнæ ай та къонверт йæ хуылфы та цы ис? (Исы дзы гæххæтт). Уыци-уыцитæ.

   Уæдæ ма  сын сæ дзуæппытæ базоныныл бацархайæм,æмæ дарддæр нæ ныхас кæндзыстæм.
                          Уыци-уыцитæ.

1. Дохтыр нæу, афтæмæй дзæбæх кæны (хъæд)

2. Адæймаг нæу, фæлæ вæййы рæдауфысым (хъæд)

3. Бæласы бын худджынтæй хуртуан (зокъотæ)

4. Сæрдæй,зымæгæй –иу хуызы мидæг (нæзы)

5. Сæрд уæлæмæ цæуы, зымæг- бынмæ (кæрдæг)
6. Къутæры бын-сындзыты дзæкъул (уызын)

7. Йæ къæдзил йæхицæй стырдæр ( тыртына).

(  Интерактивон фæйнæгыл фæзынынц нывтæ-дзуаппытæ)

Ахуыргæнæг. Кæд нæм уыцы хуызы уыци-уыцитыл ныхас рауад , уæд, æвæццæгæн, нæ урочы темæ уыдзæн….Базонут æй уæхæдæг.

Скъоладзаутæ.  Æрдзы тыххæй.

Ахуыргæнæг. Куыд æмбарут дзырд  æрдз-ы мидис?
Скъоладзаутæ. Зæххыл цыдæриддæр ис-зайæгойтæ, цæрæгойтæ, цæугæдонæй, хохæй, денджызæй-иумæ сын схонæн ис æрдз.

Ахуыргæнæг.  Раст у. Нæ ныхас  рацараздзыстæм  Хуыгаты Сергейы  радзырд  « Зокъотæ»-йы бындурыл.
       Эпиграфæн æрхасты  æмбисонд   «æрдз- нæ дарæг,не сфæлдисæг»?

1. Радзырды анализ. Скъоладзаутимæ беседæ.

Ахуыргæнæг.  Зæрдыл æрлæууын кæнæм радзырды сюжет,фæлæ уал  раздæр,сюжет цы у, уый зæгъæм.
Скъоладзаутæ.       Уацмысы цæутæ фæдфæдыл æвæрд æмæ кæрæдзиуыл бастæй раттынц сюжет,кæцыйы æвдыст æрцæуынц архайджыты æхсæн ахастдзинæдтæ,сæ характерон миниуджытæ,зæрдæйы уаг.

2.  Дзырдуатон куыст. 

 Тыртына – белка (цавæр нæмттæ ма йын ис?)   
 Тæгæр- клен, залмысыф –лопух.

Ахуыргæнæг Хœс: Фæйнæгыл –нывтæ,радзырды алы хайыл дзурæг 

 нывтимæ.  Нывтœ раст равœрын радзырды сюжетмœ гœсгœ

3. Текстæн пълан скæнын.

а) Баба æмæ чысыл лæппу фæцæуынц хъæды.

Æ ) Уарын ныккалдта, арв ныннæрыд.

б) Хуры скаст.

в) æрвдзæф бæласы уавæр . Бабайы уавæр.

г)    Баба æмæ лæппу равзæрстой зокъоджын ран.
гъ) Зокъотæ ныууагътой бæласы  мæрайы.

д) Зокъотæ –бæласы хус къалиутыл фестадысты.

  
Къордгай куыст.
1-аг къорд характеристикæ дæтты бабайæн. (Баба у тынг зæрдæхæлар), тæригæдгæнаг.  Арв цы бæлас æрцавта, уый цур лæууы зæрдæуынгæгæй. Акалынмæ дæр равзæрста æппæтæй зæронддæр бæлас, уæддæр йæ цæрæнбонтæ бирæ нал сты, загъгæ. Уæдæ дам, мА уый цæринаг уыдаид, уæд ыл уый бæрц зокъотæ зади! Сæ азарæй нын мацы уæд, зæгъгæ, уæддæр йæхи фæдзæхсы. 

Баба йæ сæрмæ не`рхаста йæ зокъотæ фæстæмæ тыртынайæ байсын. Тыртына, дам тыртына у, аз та лæг дæн. 

2-аг къорд характеристикæ дæтты лæппуйæн.


(Лæппу зæрдæхæлар, коммæгæс. Бирæ уарзы йæ бабайы. Бузныг у Бениайæ, бабайæн йæ рыст чи фæсабыр кæны йæ хостæй. Фæфæнды йæ уымæн исты лæггад бакæнын).
3-аг къорд характеристикæ дæтты тыртынайæн.


(Тыртына у тынг зондджын цæрæгой. Хæдзардзин. Адæймагау тыхсы йæ зымæгыл. Адæймагау зокъотæ дæр хусмæ æрцауыгъта.

Ахуыргæнæг. Уæдæ ма сыл синквейнтæ скæнут.

I. Баба.
1. Фыдæбонджын, зæрдæрыст.

2. Куыста, хъомыл кодта, рæвдыдта.

3. Баба уыд зондджын хистæр.

4. Резюме: куырыхондзинад.

II. Лæппу.

Коммæгæс, уарзæгой.

Коммæ каст, æххуыс кодта, бæллыд.

Лæппу уыд æгъдауджын.

Æнувыддзинад. 

III. Тыртына.

Цæрдæг, хæдзардзин

Давта, хаста, æмбæхста.

Тыртына у амалджын цæрæгой.

Æрхъуыдыдзинад.

Ахуыргæнæг.  Тыртынайы тыххæй ма акростихтæ ныффыссын бафæлварут.

1. Тарстхуызæй мæрайæ ракаст, 

Ыслæууыдис, фæлгæсы.

Рагæпп кодта зæхмæ рæвдз.

Тагъд – тагъд амбырд кодта зокъо,

Ысхылдис та бæласмæ,

Ныппæрста сæ мæрамæ,

Аходæнæн лæппынтæм.

2. Тыхстхуызæй ракастис бæрзндæй,

Ыставд къалиуыл æруад,

Рамбырд кодта зокъотæ,

Тагъдгомау фæстæмæ схылд, 
Ыскодта ныр рæбынтæ, 
Нал тæрсдзæн æххрмагæй, 

Афсаддзæн йæ лæппынты.

Хæс. Баххæст кæнут таблицæ.

	Фæлмæн ныхœстæ
	Эпитеттæ
	олицетворение

	
	
	

	
	
	


Ахуыргæнæг.  Зæгъут-ма, хъæды æрмæст зокъотæ ис?
Скъоладзау. Хъæды и сбирæ хосгæнæн кæрдæджытæ. Æз бацæттæ кодтон уый тыххæй презентации (Кæсæм экранмæ).
2-аг скъоладзау. Мæх та бацæттæ кодтам къулыгазет «Дохтыры къуым».
Ахуыргæнæг. Хорз. Фæлæ ма мæ базонын фæнды, цавæр уацмыстæ ма зонут, цæрæгойтимæ баст чи у.
Скъоладзау.  Боситы Ирбеджы «Æмбаргæ куыдз».

Коцойты Арсены «Хъусой»,

Нигеры «Дыууœ зæрватыччы æмæ дыууæ сыхаджы аргъау»

Ахуыргæнæг. Цавæр зонд сæ райстат?

Скъоладзау.   Бамбæрстам, æрдзуарзын æмæ хъахъхъæнын кæй хъæуы. Уый тыххæй, æмæ нын æрдзы цы ис, уыдонæй нын иутæ æнæниздзинад хæссынц, иннæтæ нæ цæст рæвдауынц, нæ зæрдæтæ нын фæлмæндæр кæнынц.

Ахуыргæнæг. Æрдз ма йæхæдæг йæхи зæрæмæ дæр фæцæуы. Уый тыххæй хорз радзырд ис Григорий Цыферовмæ. Радзырд хуыйны «Тæгæрбæлас».

Тæгæрбæласы сырх сыфтæртææрызгъæлдысты зæхмæ. Лæппын рувас сæ æруыгъта æмæ сæ равæрдта, йæ хæдзармæ цы къахвæндагзгъордта, ууыл.»Уадз æмæ мæ уазджытæн æхсызгон уа», - загъта йæхинымæр рувас. Фæлæ йæм ничи æрбацыд тæгæры сыфтæй æмбæрзт фæндагыл.
– Уæд цæмæн, цæй тыххæй?-бафарста рувас саг-сæгъыты. – Диссаджырæсугъд фæндаг, æфтæмæй йыл ничи цæуы.
– Эх, арф ныуулæфыд саг, тæгæы сыфтæр зæрдæйы æнгæс у, æмæ мæ бон нæу ныллæууын фæззæлджы зæрдæйыл.

Ахуыргæнæг. Уæдæ нæ урочы эпиграф цæуыл дзурæг у?
Скъоладзау. Зæххыл алцыдæр адæймаджы тыххæй у. Алцæмæн дæр дзы ис йæхи стыр ахадынзинад. Æнæ хур, дон æмæ зæххæй цард нæй хуымæтæджы нæ кувæм Хуыцаумæ æртæ чъирийæ. Дзæгъæл нæ раарфæ кæнынц , донарæхæн дæ цард, зæгъгæ.
Æмæ ныл хур дæр куыд кæса, донарæхæн нæ цард дæр куыд уа, на зæхх дар бæркаддæттæг куыд уа.

Рефлекси. Скъоладзаутæ дзурынц, урокæй сæ зœрдœмœ цы фæцыд, уыдæтты тыххæй. Кæрæдзийы дзуæппытæн аргъ кæнынц. 

Хæдзармæ куыст. Ныффыссын нывæцæн «Мæ Ирыстоны æрдз».
